PMIndiaData/PMIndiaSum huggingface dataset:
সহজে ব্যৱসায় কৰাৰ প্ৰধান প্ৰত্যাহ্বান শীৰ্ষক কাৰ্যসূচীৰ শুভাৰম্ভ প্ৰধানমন্ত্ৰীৰ, উদ্যোগ জগতৰ বিভিন্ন প্ৰতিনিধিক উদ্দেশ্যি ভাষণ প্ৰদান

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীৰ লোক কল্যান মাৰ্গত সহজে ব্যৱসায় কৰাৰ প্ৰধান প্ৰত্যাহ্বান শীৰ্ষক কাৰ্যসূচীৰ শুভাৰম্ভ কৰে৷ এই কাৰ্যসূচীৰ লক্ষ্য হৈছে কৃত্রিম বুদ্ধিমত্তা, ইণ্টাৰনেট অৱ থিংছ, বিগ ডাটা এনালিটিক্স ব্লকচেইনৰ দৰে অত্যাধুনিক প্ৰযুক্তিভিত্তিক অভিনৱ ধাৰনা আহ্বান কৰা, যাৰ জৰিয়তে চৰকাৰী প্ৰক্রিয়াসমূহৰ সংস্কাৰ কৰিব পৰা যায়। ষ্টার্ট-আপ ইণ্ডিয়া পোর্টেলক এই বৃহৎ প্ৰত্যাহ্বানৰ মঞ্চ হিচাপে ব্যৱহাৰ কৰা হ’ব। এই উপলক্ষে এক জনসভাত প্ৰধানমন্ত্রীয়ে ‘সহজে ব্যৱসায় কৰা’ৰ ৰেংকিঙত বিশ্বৰ ভিতৰত ভাৰতৰ স্থান উন্নত কৰাৰ বাবে প্ৰচেষ্টা গ্ৰহণ কৰা উদ্যোগপতিসকলক ধন্যবাদ জনায়। প্ৰধানমন্ত্ৰীয়ে দোঁহাৰে যে যেতিয়া ‘সহজ ব্যৱসায় কৰা’ সম্পৰ্কীয় বিশ্ব সূচকাংকত ভাৰতৰ স্থান শীর্ষ ৫০খন দেশৰ অন্তৰ্গত কৰাৰ কথা তেওঁ প্ৰথম উত্থাপন কৰিছিল, তেতিয়া তেওঁৰ কথাত বহুতে সন্দেহ প্ৰকাশ কৰিছিল। কিন্তু মাত্ৰ চাৰি বছৰতে আমি বহুদূৰ অগ্ৰসৰ হ’ব পাৰিছো বুলি তেওঁ সদৰি কৰে৷ এই সময়ছোৱাৰ ভিতৰত সহজে ব্যৱসায় কৰা সূচকাংকত ভাৰতে ৬৫টা স্থান উন্নীত কৰিবলৈ সক্ষম হৈছে। তেওঁ কয় যে দক্ষিণ এছিয়াৰ ভিতৰত ভাৰতৰ স্থান প্ৰথম আৰু শীর্ষৰ ৫০খন দেশৰ তালিকাত ভাৰতক অন্তৰ্ভূক্ত কৰিবলৈ আৰু মাত্ৰ কেইটামান পৰ্যায়হে বাকী আছে। প্ৰধানমন্ত্রীয়ে কয় যে সহযোগিতা আৰু প্ৰতিযোগিতামূলক যুক্তৰাষ্ট্রীয় ধাৰণাৰে কেন্দ্ৰ আৰু ৰাজ্য চৰকাৰসমূহে সহজে ব্যৱসায় কৰাৰ দিশত আৰু অধিক উন্নতি কৰিবলৈ একেলগে কাম কৰি আহিছে। প্ৰধানমন্ত্রীয়ে কয় যে কেন্দ্রীয় চৰকাৰে নির্দিষ্ট নীতিৰ ভিত্তিত প্ৰশাসন পৰিচালনা আৰু স্বচ্ছ নীতিৰ ওপৰত বিশেষ জোৰ দিয়ে। তেওঁ কয় যে কেন্দ্রীয় চৰকাৰে যি সংস্কাৰৰ প্ৰচেষ্টা লৈছে সাধাৰণ লোকৰ জীৱনপ্ৰণালীক আৰু অধিক সহজ কৰি তোলাটোৱেই ইয়াৰ প্ৰধান লক্ষ্য। বর্তমান ক্ষুদ্ৰ ব্যৱসায়ীসকলে অতি সহজেই ব্যৱসায় কৰিব পাৰে। বিদ্যুৎ সংযোগ প্ৰদানৰ কাম সহজতে হৈছে। বিগত চাৰি বছৰত ১৪০০তকৈ অধিক পুৰণি আইন চৰকাৰে বাতিল কৰিছে। ব্যৱসায়িক বিবাদ নিষ্পত্তি আৰু আমদানি কৰা সামগ্ৰীৰ ক্ষেত্ৰত বিভিন্ন সিদ্ধান্ত অতি কম সময়তে ল’ব পৰা হৈছে৷ তেওঁ কয় যে এমএছএমই খণ্ডত মাত্ৰ ৫৯ মিনিটত ১ কোটি টকা পর্যন্ত ঋণ অনুমোদন কৰা হৈছে। প্ৰধানমন্ত্রীয়ে কয় যে আইএমএফ আৰু মুডিজৰ দৰে সংস্থাসমূহেও ভাৰতৰ ভৱিষ্যতক লৈ আশাবাদী। প্ৰধানমন্ত্রীয়ে লগতে কয় যে যিমান পাৰি কম সময়ৰ ভিতৰত ভাৰতক ৫ ত্ৰিলিয়ন মাৰ্কিন ডলাৰৰ অর্থনীতিত পৰিণত কৰাটোৱেই আমাৰ লক্ষ্য। সেয়েহে ইয়াৰ বাবে অর্থনীতিৰ সকলো ক্ষেত্রত আৰু অধিক উন্নতিৰ প্ৰয়োজন। তেওঁ কয় যে কেন্দ্রীয় চৰকাৰে বর্তমান বাস্তৱ পৰিস্থিতিৰ প্ৰতি লক্ষ্য ৰাখি উদ্যোগ নীতিৰ লক্ষ্যৰে কাম কৰি আহিছে আৰু এই নীতিয়ে নতুন ভাৰতৰ উদ্যোগপতিসকলৰ নতুন ধ্যান-ধাৰনাৰ সৈতে সামঞ্জস্য থাকিব। প্ৰধানমন্ত্রীয়ে সহজে ব্যৱসায় কৰা ৰেংকিঙত ভাৰতক শীর্ষ ৫০লৈ উন্নীত কৰাৰ লক্ষ্যত উপনীত কৰাৰ বাবে সভাত উপস্থিত সকলোকে আহ্বান জনায়। প্ৰধানমন্ত্রীয়ে কয় যে আধুনিক আৰু ডিজিটেল প্ৰযুক্তি ব্যৱহাৰ কৰি উদ্যোগ প্ৰতিষ্ঠানসমূহে ইয়াৰ কাম-কাজত মানুহৰ হস্তক্ষেপ পাৰ্যমানে হ্ৰাস কৰা দৰকাৰ। তেওঁ কয় যে এই ধাৰনাভিত্তিক কর্মসংস্কৃতিয়ে নির্দিষ্ট নীতিৰ দ্বাৰা পৰিচালিত প্ৰশাসনিক কাম-কাজক আৰু অধিক আগুৱাই নিব।
নেপালৰ লুম্বিনীত বুদ্ধ জয়ন্তী উদযাপ

প্ৰধানমন্ত্ৰী শ্ৰী নৰেন্দ্ৰ মোদীয়ে নেপালৰ লুম্বিনীত আন্তঃৰাষ্ট্ৰীয় সন্মিলন কেন্দ্ৰ আৰু ধ্যান গৃহত ২৫৬৬ সংখ্যক বুদ্ধ জয়ন্তী উদযাপন অনুষ্ঠানত অংশগ্ৰহণ কৰে। তেওঁৰ সৈতে নেপালৰ প্ৰধানমন্ত্ৰী অৱসৰপ্ৰাপ্ত মাননীয় শ্বেৰ বাহাদুৰ দেউবা আৰু তেওঁৰ পত্নী ড০ আৰজু ৰাণা দেউবা উপস্থিত আছিল। নেপালৰ সংস্কৃতি, পৰ্যটন আৰু অসামৰিক বিমান পৰিবহণৰ মাননীয় মন্ত্ৰী শ্ৰীপ্ৰেম বাহাদুৰ আলে, যি লুম্বিনী উন্নয়ন ন্যাসৰ (এলডিটি) অধ্যক্ষ, লুম্বিনীৰ মাননীয় মুখ্যমন্ত্ৰী শ্ৰীকুল প্ৰসাদ কেচি, এলডিটিৰ উপাধ্যক্ষ, সন্মানীয় মেটেয়া শাক্য পুট্টা আৰু নেপাল চৰকাৰৰ কেইবাজনো মন্ত্ৰী উপস্থিত আছিল। দুয়োগৰাকী প্ৰধানমন্ত্ৰীয়ে প্ৰায় ২৫০০ জন অংশগ্ৰহণকাৰীক সম্বোধন কৰে, য'ত ভিক্ষু, বৌদ্ধ পণ্ডিত আৰু আন্তঃৰাষ্ট্ৰীয় অংশগ্ৰহণকাৰীসকল অন্তৰ্ভুক্ত আছিল।
নৱৰাত্ৰিৰ পবিত্ৰ ক্ষণত দেশবাসীক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে নৱৰাত্ৰিৰ পবিত্ৰ ক্ষণত দেশবাসীক শুভেচ্ছা জ্ঞাপন কৰিছে৷ নবৰাত্ৰিৰ আৰম্ভণিতে শ্ৰী মোদীয়ে দেৱী শৈলাপুত্ৰীৰ প্ৰাৰ্থনা কৰাৰ লগতে সুখ, সুস্থ আৰু সৌভাগ্যৰ বাবে দেৱীৰ আশীৰ্বাদ কামনা কৰে৷ এলানি টুইটযোগে প্ৰধানমন্ত্ৰীয়ে কয়, “শক্তিৰ উপাসনাৰ মহাপৰ্ব নবৰাত্ৰি উপলক্ষে আপোনালোক সকলোকে বহুত বহুত শুভকামনা জনাইছো৷ আস্থা আৰু বিশ্বাসৰ এই পবিত্ৰ ক্ষণত সকলোৰে জীৱনত নতুন শক্তি আৰু নতুন উৎসাহৰ সঞ্চাৰ কৰক৷ জয় মাতা দী!” "वन्दे वाञ्छितलाभाय चन्द्रार्धकृतशेखराम्‌। वृषारूढां शूलधरां शैलपुत्रीं यशस्विनीम्‌ ।। দেৱী শৈলাপুত্ৰীৰ আৰাধনাৰ জৰিয়তে আজিৰ পৰা নবৰাত্ৰিৰ শুভাৰম্ভ হৈছে৷ মোৰ কামনা এই যে তেওঁৰ কৃপাৰ জৰিয়তে সকলোৰে জীৱন সুখ, সৌভাগ্য আৰু সুস্থতাৰে পৰিপূৰ্ণ হওক৷
দেশে আজি স্বচ্ছতাৰ নতুন কাহিনী লিখিছেঃ প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে জনসাধাৰণৰ অংশগ্ৰহণে দেশৰ উন্নয়নত এক নতুন শক্তি প্ৰদান কৰিছে আৰু স্বচ্ছ ভাৰত অভিযান ইয়াৰ এক উদাহৰণ। শ্ৰী মোদীয়ে কয় যে শৌচালয় নিৰ্মাণেই হওঁক বা আৱৰ্জনা নিষ্কাশনেই হওঁক, ঐতিহ্য সংৰক্ষণেই হওঁক বা স্বচ্ছতাৰ প্ৰতিযোগিতাই হওঁক, দেশখনে আজি স্বচ্ছতাৰ ক্ষেত্ৰত নতুন কাহিনী লিখিছে। প্ৰধানমন্ত্ৰীগৰাকীয়ে এইবুলি টুইট কৰে; "স্বচ্ছ ভাৰত অভিযানটো হৈছে জনসাধাৰণৰ অংশগ্ৰহণে কেনেদৰে এখন দেশৰ উন্নয়নত নতুন শক্তি যোগাব পাৰে, তাৰ এক প্ৰত্যক্ষ প্ৰমাণ। শৌচালয় নিৰ্মাণেই হওঁক বা আৱৰ্জনা নিষ্কাশনেই হওঁক, ঐতিহাসিক ঐতিহ্য সংৰক্ষণেই হওঁক বা স্বচ্ছতাৰ প্ৰতিযোগিতাই হওঁক, দেশখনে আজি স্বচ্ছতাৰ ক্ষেত্ৰত নতুন কাহিনী লিখিছে।"
লোকসভাৰ সাংসদ মহন্ত চন্দ নাথৰ মৃত্যুত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে লোকসভাৰ সাংসদ মহন্ত চন্দ নাথৰ মৃত্যুত গভীৰ শোক প্ৰকাশ কৰিছে। এক শোকবাৰ্তাত প্ৰধানমন্ত্ৰীয়ে কয়, “আলৱাৰ সমষ্টিৰ লোকসভাৰ সাংসদ মহন্ত চন্দ নাথৰ মৃত্যুত দুখিত হৈছো। সামাজিক কামৰ প্ৰতি তেওঁৰ বৰঙণি সদায় স্মৰণীয় হৈ ৰ’ব। পৰিয়াল তথা শুভাকাংক্ষীলৈ গভীৰ সমবেদনা জনাইছোঁ।”
কুনোৰ চিতাবাঘকেইটাৰ বতৰা দিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি তথ্য সদৰী কৰি কয় যে বিধিসন্মত ভাবে আচুতীয়াকৈ ৰাখিবলগীয়া কালছোৱা সম্পূৰ্ণ হোৱাৰ পিচত কুনোৰ বৃহত্ পৰিসৰত বিচৰণৰ বাবে দুটা চিতাবাঘ মুকলি কৰি দিয়া হৈছে। এই সন্দৰ্ভত শ্ৰী মোদীয়ে টুইট কৰে: “সুন্দৰ খবৰ! মোক কোৱা হৈছে যে বিধি সন্মত ভাবে আচুতীয়াকৈ ৰাখিবলগীয়া কালছোৱা সম্পূৰ্ণ হোৱাৰ পিচত কুনোৰ বিস্তৃৰ্ণ পৰিসৰত বিচৰণ কৰিব পৰাকৈ ইতিমধ্যে ২টা চিতাবাঘ মুকলি কৰি দিয়া হৈছে। দলটোৰ আনকেইটা বাঘকো অচিৰেই মোকলাই দিয়া হ’ব। আটোইকেইটা চিতাবাঘেই সুস্থ, সক্ৰিয়া হৈ থকাৰ লগতে নতুন পৰিৱেশৰ সৈতে সুন্দৰকৈ মিলি যাব পৰা দেখি মোৰ ভাল লাগিছে”।
এছচিঅ’ সন্মিলনৰ সময়ত ইৰাণৰ ৰাষ্ট্ৰপতিৰ সৈতে প্ৰধানমন্ত্ৰীৰ বৈঠক

১. প্ৰধানমন্ত্ৰী শ্ৰী নৰেন্দ্ৰ মোদী আৰু ইছলামিক গণৰাজ্য ইৰাণৰ ৰাষ্ট্ৰপতি এইচ.ই. উজবেকিস্তানৰ সমৰকন্দত এছচিঅ’ৰ মুৰব্বী পৰিষদৰ ২২ সংখ্যক বৈঠকত শ্ৰীযুত ৰাইচিৰ বৈঠক অনুষ্ঠিত হয়। ২০২১ চনত ৰাষ্ট্ৰপতি ৰাইচিয়ে কাৰ্যভাৰ গ্ৰহণ কৰাৰ পিছত প্ৰধানমন্ত্ৰী আৰু ৰাষ্ট্ৰপতি ৰাইচিৰ মাজত এইখন প্ৰথম বৈঠক আছিল। ২) বৈঠকত দুয়োগৰাকী নেতাই দ্বিপাক্ষিক সম্পৰ্ক সম্পৰ্কীয় কেইবাটাও গুৰুত্বপূৰ্ণ বিষয়ৰ ওপৰত আলোচনা কৰে আৰু সম্পৰ্কঅধিক শক্তিশালী কৰাৰ ইচ্ছা প্ৰকাশ কৰে। প্ৰধানমন্ত্ৰীয়ে উল্লেখ কৰে যে ভাৰত-ইৰাণ দ্বিপাক্ষিক সম্পৰ্ক ঐতিহাসিক আৰু সভ্যতাৰ সম্পৰ্কৰ দ্বাৰা নিৰ্ভৰশীল, যাৰ ভিতৰত আছে জনসাধাৰণৰ মাজত শক্তিশালী সম্পৰ্ক। ৩. দুয়োগৰাকী নেতাই চাবাহাৰ বন্দৰৰ শ্বহীদ বেহেস্তি টাৰ্মিনেলৰ উন্নয়নত হোৱা অগ্ৰগতিৰ পৰ্যালোচনা কৰে আৰু আঞ্চলিক সংযোগৰ ক্ষেত্ৰত দ্বিপাক্ষিক সহযোগিতাৰ গুৰুত্বৰ ওপৰত গুৰুত্ব আৰোপ কৰে। ৪. দুয়োগৰাকী নেতাই আফগানিস্তানকে ধৰি আন্তঃৰাষ্ট্ৰীয় আৰু আঞ্চলিক উন্নয়নৰ বিষয়েও আলোচনা কৰে। প্ৰধানমন্ত্ৰীয়ে আফগানিস্তানৰ জনসাধাৰণক মানৱীয় সহায় আগবঢ়োৱাৰ ভাৰতৰ অগ্ৰাধিকাৰ আৰু শান্তিপূৰ্ণ, স্থিৰ আৰু সুৰক্ষিত আফগানিস্তানৰ সমৰ্থনত এক প্ৰতিনিধিত্বমূলক আৰু অন্তৰ্ভুক্তি-আধাৰিত ৰাজনৈতিক ব্যৱস্থাৰ প্ৰয়োজনীয়তাৰ কথা দোহাৰে। ৫. ৰাষ্ট্ৰপতি ৰাইচিয়ে জেচিপিঅ’এ আলোচনাৰ সাম্প্ৰতিক স্থিতিসম্পৰ্কে প্ৰধানমন্ত্ৰীক অৱগত কৰে। ৬. প্ৰধানমন্ত্ৰীয়ে ৰাষ্ট্ৰপতি ৰাইচিক তেওঁৰ সুবিধাঅনুসৰি অতি সোনকালে ভাৰত ভ্ৰমণৰ বাবে আমন্ত্ৰণ জনায়। সমৰকণ্ড ছেপ্তেম্বৰ, ১৬, ২০২২
পৰীক্ষা আৰু জীৱন সম্পৰ্কীয় বহুতো বিষয়ৰ বাবে পৰীক্ষা পে চৰ্চা হৈছে এক জীৱন্ত মঞ্চ: প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জানিবলৈ দিয়ে যে নমো এপৰ এক অভিনৱভাৱে সজ্বিত শাখাত সকলো পৰীক্ষা পে চৰ্চাৰ বাৰ্তালাপৰ অন্তৰ্দৃষ্টি উপলব্ধ যাব। এক টুইটযোগে প্ৰধানমন্ত্ৰীয়ে কয়; "মই আমাৰ মহান #ExamWarriors সৈতে বাৰ্তালাপ কৰি ভাল পাওঁ। পৰীক্ষা আৰু জীৱন সম্পৰ্কীয় বহুতো বিষয়ৰ বাবে পৰীক্ষা পে চৰ্চা এক জীৱন্ত মঞ্চ। এই সকলোবোৰ বাৰ্তালাপৰ অন্তৰ্দৃষ্টি নমো এপৰ এই অভিনৱভাৱে সজ্বিত শাখাত উপলব্ধ যাব।"
ভাইব্ৰেণ্ট গুজৰাট ছামিট ২০১৯ (১৭-১৯ জানুৱাৰী, ২০১৯) ত অংশগ্ৰহণৰ বাবে ভাৰতত উপস্থিত মাল্টাৰ প্ৰধানমন্ত্ৰী

১৭ ৰ পৰা ১৯ জানুৱাৰী, ২০১৯ লৈ তিনিদিনীয়া ভ্ৰমণসূচী লৈ ভাৰতত পোনপ্ৰথমবাৰৰ বাবে উপস্থিত হৈছে মাল্টাৰ প্ৰধানমন্ত্ৰী ড. যোছেফ মাছকট, উদ্দেশ্য ভাইব্ৰেণ্ট গুজৰাট ছামিট ২০১৯ ত অংশগ্ৰহণ কৰা। প্ৰধানমন্ত্ৰী মাছকটৰ লগতে ভাৰতলৈ আহিছে মাল্টাৰ অৰ্থনীতি, বিনিয়োগ আৰু ক্ষুদ্ৰ ব্যৱসায় দপ্তৰৰ মন্ত্ৰী ড. খ্ৰীষ্টিয়ান কাৰ্ডোনা, তেখেতৰ মন্ত্ৰালয়ৰ জ্যেষ্ঠ বিষয়াবৰ্গ আৰু দেশখনৰ আগশাৰীৰ বাণিজ্য প্ৰতিষ্ঠাৰ শীৰ্ষ বিষয়াসকল। ভাৰতত আটাইকেইগৰাকীকে আদৰণি জনায় গুজৰাটৰ ৰাজ্যপাল শ্ৰী অ’ পি কোহলীয়ে। গান্ধীনগৰত চলি থকা ভাইব্ৰেণ্ট গুজৰাট ছামিটৰ সমান্তৰালকৈ প্ৰধানমন্ত্ৰী মাছকটৰ সৈতে এক দ্বিপাক্ষিক বৈঠকত মিলিত হয় ভাৰতৰ প্ৰধানমন্ত্ৰী শ্ৰী নৰেন্দ্ৰ মোদী। প্ৰধানমন্ত্ৰী মাছকটে বিগত বৰ্ষত মাল্টালৈ যোৱা ভাৰতৰ উপ–ৰাষ্ট্ৰপতিৰ সাক্ষাৎৰ কথা সোঁৱৰণ কৰে আৰু দুয়োখন দেশৰে উন্নীত সম্পৰ্ক তথা দ্বিপাক্ষিক সম্পৰ্ক শক্তিশালী হোৱা দিশটোৰ প্ৰসংশা কৰে। এই বৈঠকতে দুয়োগৰাকী বিশ্ব নেতাই দুয়োখন দেশৰ মাজত স্থাপন হ’ব পৰা তথা পৰিবৰ্ধিত হ’ব পৰা ব্যৱসায়–বাণিজ্যৰ দিশসমূহ আলোচনা কৰে। প্ৰধানমন্ত্ৰী মাছকটে আফ্ৰিতা আৰু ইউৰোপীয় বজাৰসমূহৰ বাবে মাল্টাক এক সম্ভাৱনাময় কেন্দ্ৰ হিচাপে গঢ়ি তোলাৰ ক্ষেত্ৰত ভাৰতীয় ফাৰ্মা আৰু তথ্য প্ৰযুক্তি উদ্যোগটোৰ অৱদানক প্ৰসংশাৰে স্মৰণ কৰে। তেওঁ আৰ্টিফিচিয়েল ইণ্টেলিজেন্স, ব্লক চেইন আৰু বিত্তীয় প্ৰযুক্তিসমূহৰ দৰে উন্নত প্ৰযুক্তিসমূহৰ ক্ষেত্ৰত মাল্টাৰ সৈতে সহযোগিতা আগবঢ়াবলৈ ভাৰতক আহ্বান জনায়। ব্লক চেইন প্ৰযুক্তিৰ ক্ষেত্ৰত মাল্টাই এক আনুষ্ঠানিক নীতি–নিয়মো প্ৰস্তুত কৰি উলিয়াইছে আৰু দেশখনে ছিষ্টেম মণিটৰ হিচাপে ভাৰতীয় তথ্য–প্ৰযুক্তি কোম্পানীসমূহক এইক্ষেত্ৰত ভুমিকা পালন কৰাৰ বাবে আহ্বান জনায়। ইফালে প্ৰধানমন্ত্ৰী মোদীয়ে মাল্টাৰ পৰা একাডেমিক সহযোগিতা আহ্বান কৰে, ইয়াৰ ভিতৰত থাকিব গুজৰাটত থকা ফৰেনছিক বিশ্ববিদ্যালয়ত কৰ্মৰত মাল্টাৰ পেছাদাৰী বিশেষজ্ঞসকলৰ বাবে প্ৰশিক্ষণ পাঠ্যক্ৰম প্ৰদানৰ সম্ভাৱনীয়তা। দীৰ্ঘম্যাদী বা স্থায়ী উন্নয়নৰ ক্ষেত্ৰত পুনঃনবীকৰণযোগ্য শক্তি আৰু নিম্ন পৰিমাণৰ কাৰ্বন–ইমপ্ৰিণ্টৰ বিকাশৰ গুৰুত্ব উপলব্ধি কৰিয়েই দুয়োগৰাকী নেতাই আন্তঃৰাষ্ট্ৰী সৌৰ চুক্তিৰ প্ৰয়োজনীয়তা ব্যক্ত কৰে আৰু লগতে সৌৰ শক্তিৰ পূৰ্ণ সম্ভাৱনীয়তা আৰু সৌৰ প্ৰযুক্তিক উন্নীতকৰণৰ বাবে প্ৰতিজ্ঞাবদ্ধ হয়। প্ৰধানমন্ত্ৰী মাছকটে তেওঁৰ ভ্ৰমণকালতে ভাইব্ৰেণ্ট গুজৰাট ছামিট ২০১৯ ত অংশগ্ৰহণ কৰাৰ লগতে গুজৰাটৰ মুখ্যমন্ত্ৰীৰ সৈতেও এক বৈঠকত মিলিত হয়।
প্ৰধানমন্ত্ৰীয়ে ২ জানুৱাৰীত মিৰাট ভ্ৰমণ কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ ৰ ২ জানুৱাৰীত মিৰাট ভ্ৰমণ আৰু দুপৰীয়া প্ৰায় ১ বজাত মেজৰ ধ্যান চান্দ ক্ৰীড়া বিশ্ববিদ্যালয়ৰ আধাৰশিলা স্থাপন কৰিব। বিশ্ববিদ্যালয়খনি প্ৰায় ৭০০ কোটি টকা আনুমানিক ব্যয়সাপেক্ষে মিৰাটৰ সাৰধনা চহৰস্থিত চালাৱা আৰু কাইলী গাঁৱত স্থাপন কৰা হ'ব। প্ৰধানমন্ত্ৰীগৰাকীৰ বাবে গুৰুত্বপূৰ্ণ ক্ষেত্ৰসমূহৰ অন্যতম হৈছে দেশখনৰ সকলো প্ৰান্ততে ক্ৰীড়া সংস্কৃতি উদ্বুদ্ধকৰণ আৰু বিশ্বমানৰ ক্ৰীড়া আন্তঃগাঁথনি স্থাপন কৰা। মিৰাটত মেজৰ ধ্যান চান্দ ক্ৰীড়া বিশ্ববিদ্যালয় স্থাপন এই দৃষ্টি পৰিপূৰণৰ দিশত এক গুৰুত্বপূৰ্ণ পদক্ষেপ হ'ব। ক্ৰীড়া বিশ্ববিদ্যালয়খনক চিনথেটিক হকী গ্ৰাউণ্ড, ফুটবল গ্ৰাউণ্ড, বাস্কেটবল/ ভলীবল/ হেণ্ডবল/ কাবাডী গ্ৰাউণ্ড, লন টেনিছ ক’ৰ্ট, জিমনেছিয়াম হল, চিনথেটিক ৰাণিং ষ্টেডিয়াম, চুইমিং পুল, মাল্টিপাৰ্পাছ হল আৰু চাইক্লিং ভেলোড্ৰমকে ধৰি আধুনিক আৰু অত্যাধুনিক ক্ৰীড়া আন্তঃগাঁথনিৰে সজ্জিত কৰা হ'ব। বিশ্ববিদ্যালয়খনত অন্যান্য সুবিধাসমূহৰ লগতে শ্বুটিং, স্কোৱাছ, জিমনাষ্টিকছ, ভাৰোত্তোলন, আৰ্চাৰী, কেনোয়িং আৰু কায়াকিঙৰ সুবিধাও থাকিব। বিশ্ববিদ্যালয়খনত ৫৪০ গৰাকী মহিলা আৰু ৫৪০ জন পুৰুষ খেলুৱৈকে ধৰি ১০৮০ জন খেলুৱৈক প্ৰশিক্ষণ প্ৰদান কৰিবপৰা হ’ব।
মকৰ সংক্রান্তি, উত্তৰায়ন, ভোগী, মাঘ বিহু আৰু পোংগল উৎসৱ উপলক্ষে দেশবাসীক শুভেচ্ছা প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে এলানি টুইটযোগে আজি মকৰ সংক্রান্তি, উত্তৰায়ন, ভোগী, মাঘ বিহু আৰু পোংগল উপলক্ষে দেশবাসীক শুভেচ্ছা জনায়৷ প্রধানমন্ত্রীয়ে কয়, "সমগ্র ভাৰতত আজি আমি বিভিন্ন উৎসৱক চিহ্নিত কৰিছো, যি ভাৰতৰ প্রাণৱন্ত সাংস্কৃতিক বৈচিত্রক প্ৰতিফলিত কৰে। এই উৎসৱ উপলক্ষে সকলোকে মই শুভেচ্ছা জনাইছো। মকৰ সংক্রান্তিৰ শুভেচ্ছা জনালো। https://t.co/4ittq5QTsr. অপূর্ব উত্তৰায়ন উৎসৱ। https://t.co/hHcMBzBjZP ভোগী উপলক্ষে সকলোকে শুভেচ্ছা জনাইছো। এই বিশেষ উৎসৱে আমাৰ সমাজত আনন্দৰ চেতনাক সমৃদ্ধ কৰক। মই আমাৰ সকলো নাগৰিকৰ সু-স্বাস্থ্য আৰু মংগল কামনা কৰিছো। https://t.co/plBUW3psnB সকলোকে মাঘ বিহুৰ শুভেচ্ছা জনালো। এই উৎসৱে সকলোৰে জীৱনত সুখ আৰু সমৃদ্ধি কঢ়িয়াই আনে, তাৰবাবে প্রার্থনা জনালো৷ https://t.co/mEiRGpHweZ পোংগলক তামিলনাড়ুৰ এক প্রাণৱন্ত সংস্কৃতিৰ সমার্থক বুলিব পাৰিব৷ এই বিশেষ উৎসৱ উপলক্ষে সমগ্ৰ বিশ্বৰ বিভিন্ন স্থানত থকা সকলোকে, বিশেষকৈ তামিল জনগণক মোৰ শুভেচ্ছা জনাইছো। প্রকৃতিৰ সৈতে আমাৰ বন্ধন আৰু আমাৰ সমাজৰ ভাতৃত্বৰ চেতনা যেন আৰু অধিক সুদৃঢ় হয়, তাৰবাবে প্ৰাৰ্থনা কৰিলো। https://t.co/FjZqzzsLhr"
ৰাজস্থানৰ যোধপুৰত সংঘটিত মৰ্মান্তিক চিলিণ্ডাৰ বিস্ফোৰণৰ পিছত পিএমএনআৰএফৰপৰা এক্স-গ্ৰেচিয়া ঘোষণা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাজস্থানৰ যোধপুৰত সংঘটিত মৰ্মান্তিক চিলিণ্ডাৰ বিস্ফোৰণত নিহত প্ৰতিগৰাকীৰ নিকট আত্মীয়লৈ পিএমএনআৰএফৰপৰা ২ লাখ টকা আৰু আহতসকললৈ ৫০,০০০ টকাৰ এক্স-গ্ৰেচিয়া ঘোষণা কৰিছে। প্ৰধানমন্ত্ৰীৰ কাৰ্য্যালয়ে এইদৰে টুইট কৰে; “প্ৰধানমন্ত্ৰী নৰেন্দ্ৰ মোদীয়ে ৰাজস্থানৰ যোধপুৰত সংঘটিত মৰ্মান্তিক চিলিণ্ডাৰ বিস্ফোৰণত নিহত প্ৰতিগৰাকীৰ নিকট আত্মীয়লৈ পিএমএনআৰএফৰপৰা ২ লাখ টকাৰ এক্স-গ্ৰেচিয়া ঘোষণা কৰিছে। আহতসকললৈ ৫০,০০০ টকাকৈ আগবঢ়োৱা হ’ব।”
মকৰ সংক্ৰান্তি উপলক্ষে কৰ্ণাটকৰ জনসাধাৰণক শুভেচ্ছা জ্ঞাপন প্ৰধানমন্ত্ৰী

মকৰ সংক্ৰান্তি উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে কৰ্ণাটকৰ জনসাধাৰণক শুভেচ্ছা জ্ঞাপন কৰিছে। কৰ্ণাটকৰ মুখ্যমন্ত্ৰী শ্ৰী বাসবৰাজ এছ বোম্মাইৰ মকৰ সংক্ৰান্তিৰ শুভেচ্ছাৰ উত্তৰত প্ৰধানমন্ত্ৰীয়ে কয়; ‘ৰাষ্ট্ৰীয় প্ৰগতিত অভূতপূৰ্ব অৱদান আগবঢ়োৱা কৰ্ণাটকৰ মোৰ ভগ্নী আৰু ভাতৃসকলক মকৰ সংক্ৰান্তিৰ শুভেচ্ছা জনাইছোঁ। ৰাজ্যখনৰ জনসাধাৰণৰ সবলীকৰণৰ বাবে কেন্দ্ৰ আৰু ৰাজ্য চৰকাৰে কাম কৰি যাব।’
ইষ্টাৰ উপলক্ষে দেশবাসীক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে ইষ্টাৰ উপলক্ষে দেশবাসীক শুভেচ্ছা জনাইছে। এক বাৰ্তাত প্ৰধানমন্ত্ৰীয়ে কয়, “শুভ ইষ্টাৰ! এই বিশেষ দিনটোৱে ঐক্য, শান্তি আৰু ভাতৃত্ববোধৰ এনাজৰীডাল কটকটীয়া কৰিব বুলি মই আশাবাদী। ভগবান যীশুখ্ৰীষ্ট্ৰৰ বিনয়ী চিন্তাধাৰা আৰু আদৰ্শই সমাজৰ লোকসকলক সেৱাৰ মনোভাৱৰ লগতে ইতিবাচক চিন্তাৰ বাবে উদ্বুদ্ধ কৰক, তাকে কামনা কৰিলো।”
গোৱা মুক্তি দিৱসত ৰাজ্যবাসীক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে গোৱা মুক্তি দিৱস উপলক্ষে ৰাজ্যবাসীক শুভেচ্ছা জনাইছে। এটি টুইটত প্ৰধানমন্ত্ৰীগৰাকীয়ে কয়; "গোৱা মুক্তি দিৱস উপলক্ষে ৰাজ্যবাসীক শুভেচ্ছা জনাইছো। আজিৰ দিনটোত আমি গোৱা মুক্তি সংগ্ৰামৰ সকলো সেনানীৰ সাহস আৰু অনবদ্য অৱদানৰ কথা সোঁৱৰণ কৰিছো। তেওঁলোকৰ দৃষ্টিৰে আমি অনুপ্ৰাণিত হৈ গোৱাৰ উন্নয়নৰ বাবে কাম কৰি আছো।"
প্ৰাক্তন প্ৰধানমন্ত্ৰী শ্ৰী মোৰাৰজীভাই দেশাইলৈ শ্ৰদ্ধাঞ্জলি জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰাক্তন প্ৰধানমন্ত্ৰী শ্ৰী মোৰাৰজীভাই দেশাইলৈ শ্ৰদ্ধাঞ্জলি জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়: "মই আমাৰ প্ৰাক্তন প্ৰধানমন্ত্ৰী শ্ৰী মোৰাৰজীভাই দেশাইক শ্ৰদ্ধাঞ্জলি জ্ঞাপন কৰিছো। ৰাষ্ট্ৰ নিৰ্মাণত তেওঁৰ স্মৰণীয় অৱদানৰ বাবে তেওঁক ব্যাপকভাৱে সন্মান কৰা হয়। তেওঁ ভাৰতক অধিক সমৃদ্ধিশালী কৰি তুলিবলৈ ব্যাপক প্ৰচেষ্টা চলাইছিল। তেওঁ সদায় ৰাজহুৱা জীৱনত বিশুদ্ধতাৰ ওপৰত গুৰুত্ব আৰোপ কৰিছিল। "
দেশৰ প্ৰাক্তন প্ৰতিৰক্ষা মন্ত্ৰী তথা গোৱাৰচাৰিবাৰৰ মুখ্যমন্ত্ৰী প্ৰয়াত মনোহৰ পাৰিকাৰৰ প্ৰতি শ্ৰদ্ধাঞ্জলি স্বৰূপে গোৱাৰ গ্ৰীণফিল্ড আন্তঃৰাষ্ট্ৰীয় বিমানবন্দৰক ‘মনোহৰ আন্তঃৰাষ্ট্ৰীয় বিমানবন্দৰ, মোপা, গোৱা’ নামেৰে নামাকৰণ কৰাৰ সিদ্ধান্তক কেন্দ্ৰীয় কেবিনেটৰ অনুমোদ

মাননীয় প্ৰধানমন্ত্ৰী শ্ৰীযুত নৰেন্দ্ৰ মোডীৰ অধ্যক্ষতাত কেন্দ্ৰীয় কেবিনেটে গ্ৰীণফিল্ড আন্তঃৰাষ্ট্ৰীয় বিমানবন্দৰ মোপা, গোৱাৰ নাম সলনি কৰি ‘মনোহৰ আন্তঃৰাষ্ট্ৰীয় বিমানবন্দৰ-মোপা, গোৱা’ বুলি অনুমোদন জনাইছে। প্ৰাক্তন প্ৰতিৰক্ষা মন্ত্ৰী আৰু গোৱাৰ চাৰিবাৰৰ মুখ্যমন্ত্ৰী শ্ৰী মনোহৰ পাৰিকাৰৰ প্ৰতি শ্ৰদ্ধাঞ্জলি জনাই বিমানবন্দৰটোৰ নাম সলনি কৰা হৈছে। ৰাজ্যখনৰ জনসাধাৰণৰ আশা-আকাংক্ষা পূৰণ কৰাৰ বাবে গোৱাৰ মাননীয় মুখ্যমন্ত্ৰীয়ে ৰাজ্য চৰকাৰৰ কেবিনেটত গ্ৰীণফিল্ড আন্তঃৰাষ্ট্ৰীয় বিমানবন্দৰ, মোপা, গোৱাক 'মনোহৰ আন্তঃৰাষ্ট্ৰীয় বিমানবন্দৰ– মোপা, গোৱা' হিচাপে পুনৰ নামকৰণ কৰাৰ সৰ্বসন্মত সিদ্ধান্তৰ বিষয়ে অৱগত কৰিছিল। গোৱাৰ মোপাত থকা গ্ৰীণফিল্ড বিমানবন্দৰটো ২০২২ চনৰ ডিচেম্বৰত মাননীয় প্ৰধানমন্ত্ৰীয়ে উদ্বোধন কৰিছে। আধুনিক গোৱা গঢ়ি তোলাত পাৰিকৰৰ অৱদানৰ স্বীকৃতি স্বৰূপে বিমানবন্দৰটোৰ নাম প্ৰাক্তন মুখ্যমন্ত্ৰী তথা ভাৰতৰ প্ৰাক্তন প্ৰতিৰক্ষা মন্ত্ৰী স্বৰ্গীয় ড০ মনোহৰ পাৰিকাৰৰ নামেৰে ৰখা হৈছে।
জয়ন্তীত ৰাণী লক্ষ্মীবাঈক প্ৰধানমন্ত্ৰীৰ সশ্ৰদ্ধ স্মৰ

জয়ন্তীত ৰাণী লক্ষ্মীবাঈক সশ্ৰদ্ধ স্মৰণ কৰি প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে তেওঁৰ সাহস আৰু আমাৰ দেশৰ প্ৰতি তেওঁ আগবঢ়োৱা স্মৰণযোগ্য অৱদানৰ কথা কেতিয়াও পাহৰিব পৰা নাযাব। এই সন্দৰ্ভত প্ৰকাশ কৰা এক টুইটত প্ৰধানমন্ত্ৰীয়ে কয়; “ৰাণী লক্ষ্মীবাঈক তেওঁৰ জয়ন্তীত স্মৰণ কৰিছো। তেওঁৰ সাহস আৰু তেওঁ আগবঢ়াই থৈ যোৱা স্মৰণযোগ্য অৱদানৰ কথা কাহানিও পাহৰিব পৰা নাযাব। ঔপনিৱেশিক শাসনৰ বিৰুদ্ধে তেওঁৰ অবিচল বিৰোধিতাৰ বাবে তেওঁ প্ৰেৰণাৰ উত্স হৈ উঠিছিল। যোৱা বছৰৰ আজিৰ এই দিনটোত কৰা ঝাঁসী ভ্ৰমণৰ কেইটামান মুহূৰ্ত শ্বেয়াৰ কৰিছো।
মালয়েছিয়াৰ প্ৰাক্তন কেবিনেট মন্ত্ৰী টুন ডঃ এছ. ছামি ভেল্লুৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে মালয়েছিয়াৰ প্ৰাক্তন কেবিনেট মন্ত্ৰী আৰু মালয়েছিয়াৰ প্ৰথম প্ৰবাসী ভাৰতীয় সন্মান বঁটাপ্ৰাপক টুন ডঃ এছ. ছামি ভেল্লুৰ দেহাৱসানত গভীৰ শোক প্ৰকাশ কৰিছে। এটি টুইটত, প্ৰধানমন্ত্ৰীগৰাকীয়ে কয়; “মালয়েছিয়াৰ প্ৰাক্তন কেবিনেট মন্ত্ৰী আৰু মালয়েছিয়াৰ প্ৰথম প্ৰবাসী ভাৰতীয় সন্মান বঁটাপ্ৰাপক টুন ডঃ এছ. ছামি ভেল্লুৰ মৃত্যুত শোকাহত হৈছো। তেওঁৰ পৰিয়ালবৰ্গলৈ গভীৰ সমবেদনা জ্ঞাপন কৰিলো। ঔম শান্তি।”
‘মহিলাৰ এছীয়া কাপ’ জয় কৰা ‘ভাৰতীয় মহিলা ক্ৰিকেট’ দলক প্ৰধানমন্ত্ৰীৰ অভিনন্দ

‘সপ্তম মহিলা এছীয়া কাপ’ জয় কৰা ‘ভাৰতীয় মহিলা ক্ৰিকেট’ দলক অভিনন্দন জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। ‘আন্তঃৰাষ্ট্ৰীয় ক্ৰিকেট কাউন্সিল’ৰ এটা ‘টুইট’ৰ প্ৰতিক্ৰিয়া প্ৰকাশ কৰি প্ৰধানমন্ত্ৰীয়ে কয়; “আমাৰ মহিলা ক্ৰিকেট দলে তেওঁলোকৰ দৃঢ়তা আৰু দক্ষতাৰে আমাক গৌৰৱান্বিত কৰিছে। ‘মহিলা এছীয়া কাপ’ জয় কৰাৰ বাবে দলটোক অভিনন্দন জ্ঞাপন কৰিছো। তেওঁলোকে অনবদ্য দক্ষতা আৰু দলগত প্ৰদৰ্শন দাঙি ধৰিলে। খেলুৱৈ সকলক তেওঁলোকৰ ভৱিষ্যতৰ প্ৰয়াসসমূহৰ বাবে শুভকামনা জনালো”।
আন্তঃৰাষ্ট্ৰীয় শ্ৰেণীবিভাজন পদ্ধতি সন্দৰ্ভত তিনিখনকৈ চুক্তিৰ প্ৰস্তাৱলৈ কেবিনেটৰ অনুমোদন

প্ৰধানমন্ত্ৰী নৰেন্দ্ৰ মোদীৰ পৌৰহিত্যত আজি কেন্দ্ৰীয় কেবিনেটৰ এক গুৰুত্বপূৰ্ণ বৈঠক অনুষ্ঠিত হয়। এই বৈঠকতে ভাৰত চৰকাৰৰ তিনিটা বিশেষ প্ৰস্তাৱলৈ যাৱতীয় অনুমোদন প্ৰদান কৰে কেবিনেটে। এই বিশেষ তিনিটা প্ৰস্তাৱ ক্ৰমে ক) চিহ্ন পঞ্জীয়ণৰ উদ্দেশ্যৰ বাবে পণ্য আৰু সেৱাৰ আন্তঃৰাষ্ট্ৰীয় শ্ৰেণীবিভাজন সন্দৰ্ভত ‘দ্য নাইচ’ চুক্তি সংযোজন, খ) চিহ্নৰ আলংকৰিক কাৰকসমূহৰ আন্তঃৰাষ্ট্ৰীয় শ্ৰেণীবিভাজন প্ৰতিষ্ঠা কৰিবৰ বাবে ‘দ্য ভিয়েনা’ চুক্তি সংযোজন, আৰু গ) ঔদ্যোগিক ডিজাইনসমূহৰ বাবে ‘দ্য লোকাৰ্ণো’ চুক্তি সংযোজন। এই নাইচ, ভিয়েনা আৰু লোকাৰ্ণো চুক্তিৰ সংযোজনে ভাৰতত থকা বৌদ্ধিক সম্পত্তি কাৰ্যালয়ক যথেষ্ট সহায় কৰিব, বিশেষকৈ সমগ্ৰ বিশ্বতে চলি থকা শ্ৰেণীবিভাজন পদ্ধতিৰ সৈতে সামঞ্জস্য ৰাখি ট্ৰেডমাৰ্ক আৰু ডিজাইন এপ্লিকেশ্যনৰ বাবে শ্ৰেণীবিভাজন পদ্ধতিসমূহ প্ৰয়োগ কৰাৰ ক্ষেত্ৰত এই সংযোজনে অতি ফলপ্ৰসূ ভুমিকা পালন কৰিব। এই চুক্তি সংযোজনে আন্তঃৰাষ্ট্ৰীয় শ্ৰেণীবিভাজন পদ্ধতিত ভাৰতীয় ডিজাইন, আলংকৰিক কাৰক আৰু পণ্যসামগ্ৰীসমূহক অন্তৰ্ভুক্ত কৰাৰ বাবে এক সুবিধা প্ৰদান কৰিব। এই চুক্তি সংযোজনে ভাৰতত বৌদ্ধিক সম্পত্তিৰ সুৰক্ষাকবচৰ ক্ষেত্ৰত বিদেশী বিনিয়োগকাৰীসকলৰ আত্মবিশ্বাস বৃদ্ধি কৰিব বুলি ধাৰণা কৰা হৈছে। ইফালে এই চুক্তিকেইখনে ইয়াৰ পৰিসৰৰ ভিতৰত শ্ৰেণীবিভাজনৰ পুনৰীক্ষণ আৰু পৰ্যালোচনা সম্বন্ধে সিদ্ধান্ত গ্ৰহণ প্ৰক্ৰিয়াত বিশেষাধিকাৰ প্ৰদান কৰিব।
আমি একেলগে মিলি স্মৰণ আৰু উদযাপন কৰিম আমাৰ ভাৰত-বাংলাদেশৰ ৫০ বছৰীয়া বন্ধুত্বৰ বুনিয়াদ :প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে আমি একেলগে মিলি স্মৰণ আৰু উদযাপন কৰিম আমাৰ ভাৰত-বাংলাদেশৰ ৫০ বছৰীয়া বন্ধুত্বৰ বুনিয়াদ। এক বাৰ্তাত প্ৰধানমন্ত্ৰীয়ে কয়: “আজি ভাৰত-বাংলাদেশে স্মৰণ কৰিছে মৈত্ৰী দিৱস। আমি একেলগে মিলি স্মৰণ আৰু উদযাপন কৰিম আমাৰ বন্ধুত্বৰ বুনিয়াদ। মই অনাগত সময়তো মহামহিম প্ৰধানমন্ত্ৰী শ্বেইখ হাছিনা সৈতে কাম কৰাৰ লগতে আমাৰ সম্পৰ্কৰ পৰিসৰ আৰু অধিক সম্প্ৰসাৰণ আৰু প্ৰগাঢ় কৰাৰ কামনা কৰিছো”।
মোৰবীত দেৱাল খহি প্ৰাণহানিৰ ঘটনাত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটৰ মোৰবীত দেৱাল খহি প্ৰাণহানিৰ ঘটনাত গভীৰ শোক প্ৰকাশ কৰিছে। গুজৰাটৰ মোৰবীত দেৱাল খহি পৰাৰ ঘটনাৰ ভুক্তভোগীসকললৈ শ্ৰী মোদীয়ে প্ৰধান মন্ত্ৰীৰ ৰাষ্ট্ৰীয় সাহায্য পুঁজি (PMNRF) ৰপৰা ক্ষতিপূৰণ ঘোষণা কৰে। প্ৰধানমন্ত্ৰীৰ কাৰ্য্যালয়ে এইবুলি টুইট কৰে; "মোৰবীত দেৱাল খহি পৰা ঘটনাটো হৃদয় বিদাৰক। দুখৰ এই সময়ত শোকসন্তপ্ত পৰিয়ালবৰ্গলৈ মই সমবেদনা জ্ঞাপন কৰিছো। আহতসকল যেন সোনকালেই সুস্থ হৈ উঠে, তাৰে কামনা কৰিলো। স্থানীয় কৰ্তৃপক্ষসমূহে প্ৰভাৱিতসকলক সম্ভৱপৰ সকলো সহায় আগবঢ়াইছে।" "মোৰবীৰ শোকাৱহ ঘটনাত প্ৰাণ হেৰুৱাবলগীয়া হোৱাসকলৰ নিকট আত্মীয়লৈ পিএমএনআৰএফৰপৰা ২ লাখ টকাকৈ আগবঢ়োৱা হ'ব। আহতসকলক ৫০,০০০ টকাকৈ প্ৰদান কৰা হ’বঃ প্ৰধানমন্ত্ৰী।"
ছিকাৰ ৰাজস্থানৰ খাতু শ্যামজী মন্দিৰ কমপ্লেক্সত হেঁচাঠেলাৰ ফলত প্ৰাণহানি হোৱা ঘটনাত শোক প্ৰকাশ কৰিছে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ছিকাৰ ৰাজস্থানৰ খাতু শ্যামজী মন্দিৰ কমপ্লেক্সত হেঁচাঠেলাৰ ফলত প্ৰাণ হেৰুওৱা ঘটনাত গভীৰ শোক প্ৰকাশ কৰিছে। প্ৰধানমন্ত্ৰীয়ে টুইট কৰে; "ৰাজস্থানৰ ছিকাৰৰ খাতু শ্যামজী মন্দিৰ কমপ্লেক্সত হোৱা হেঁচাঠেলাৰ ফলত ভক্তৰ মৃত্যু হোৱাত ব্যথিত হৈছো। শোকসন্তপ্ত পৰিয়ালসমূহৰ প্ৰতি মই গভীৰ সমবেদনা জ্ঞাপন কৰিছো। যিসকল আহত হৈছে তেওঁলোকে অতি সোনকালে সুস্থ হৈ উঠিব বুলি আশা কৰিছো।"
ৰবিদাস জয়ন্তীত দিল্লীৰ শ্ৰী গুৰু ৰবিদাস বিশ্ৰাম ধাম মন্দিৰ পৰিদৰ্শন কৰে প্ৰধানমন্ত্ৰীয়

ৰবিদাস জয়ন্তীত উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে দিল্লীৰ শ্ৰী গুৰু ৰবিদাস বিশ্ৰাম ধাম মন্দিৰ দৰ্শন শ্ৰদ্ধা জ্ঞাপন কৰে। কেইবাটাও টুইটযোগে প্ৰধানমন্ত্ৰীয়ে কয়; ‘ৰবিদাস জয়ন্তীৰ পৱিত্ৰ উপলক্ষে আজি মই দিল্লীৰ শ্ৰী গুৰু ৰবিদাস বিশ্বধাম মন্দিৰ দৰ্শন কৰিছোঁ। সমগ্ৰ দেশবাসীক ৰবিদাস জয়ন্তীৰ শুভেচ্ছা জনাইছোঁ।’ ‘সন্ত ৰবিদাসজীৰ এই পবিত্ৰ মন্দিৰটো জনসাধাৰণৰ বাবে এক প্ৰেৰণাৰ স্থল। মই অতি সৌভাগ্যৱান যে এজন সাংসদ হিচাপে মই ইয়াত উন্নয়নমূলক কামবোৰ সম্পূৰ্ণ কৰাৰ সুযোগ পাইছো।’ ‘দিল্লীৰ শ্ৰী গুৰু ৰবিদাস বিশ্বধাম মন্দিৰত কেইবাটাও বিশেষ মুহূৰ্ত।’
প্ৰধানমন্ত্ৰীয়ে দেশবাসীৰ নামত অৰ্পণ কৰিলে ড০ আম্বেদকাৰ আন্তঃৰাষ্ট্ৰীয় কেন্দ্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীত ড০ আম্বেদকাৰ আন্তঃৰাষ্ট্ৰীয় কেন্দ্ৰ দেশবাসীৰ নামত অৰ্পণ কৰিলে। তেওঁ ২০১৫ চনৰ এপ্ৰিলত এই কেন্দ্ৰৰ আধাৰশিলা স্থাপন কৰিছিল। অনুষ্ঠানত ভাষণ দি প্ৰধানমন্ত্ৰীয়ে দৃঢ়তাৰে কয় যে এই কেন্দ্ৰই ড০ আম্বেদকাৰৰ শিক্ষাক কৰ্ষণ কৰিবলৈ সুবিধা দিব। ড০ আম্বেদকাৰ আৰ্থ-সামাজিক পৰিৱৰ্তনৰ আন্তঃৰাষ্ট্ৰীয় কেন্দ্ৰক এই প্ৰকল্পৰে অংশ বুলি উল্লেখ কৰি প্ৰধানমন্ত্ৰীয়ে কয় যে ই আৰ্থ-সামাজিক বিষয়ৰ ওপৰত গৱেষণা তথা মৌলিক চিন্তাৰ বাবে উৎকৃষ্ট কেন্দ্ৰ হৈ উঠিব। এই কেন্দ্ৰই আৰ্থ-সামাজিক বিষয়ৰ সংহত প্ৰগতিৰ বাবে চিন্তাবিদৰ কাম কৰিব। প্ৰধানমন্ত্ৰীয়ে কয় যে বিভিন্ন সময়ত বহু দূৰদৰ্শী নেতাই ভাৰতৰ প্ৰগতিৰ দিশ নিৰ্ণয় কৰি থৈ গৈছে।দেশ গঢ়াৰ ক্ষেত্ৰত তেখেতৰ অৱদানৰ বাবে ভাৰতবাসী সদায়ে ড০ আম্বেদকাৰৰ ওচৰত ঋণী হৈ থাকিব।কেন্দ্ৰীয় চৰকাৰে যিমান পাৰি বেছি সংখ্যক মানুহে, বিশেষকৈ যুৱ প্ৰজন্মই তেওঁৰ আদৰ্শৰ বিষয়ে জনাটো কামনা কৰে। সেয়ে ড০ আম্বেদকাৰৰ লগত জড়িত ঠাইসমূহক তীৰ্থস্থানৰ দৰে উন্নয়ন কৰাৰ ব্যৱস্থা কৰা হৈছে। এই প্ৰসঙ্গতে তেওঁ দিল্লীৰ আলিপুৰ, মধ্য প্ৰদেশৰ মাহাও, মুম্বাইৰ ইন্দু মিল, নাগপুৰৰ দীক্ষাভূমি আৰু লণ্ডনৰ ঘৰটোৰ কথা উল্লেখ কৰে। আজিৰ প্ৰজন্মই ড০ আম্বেদকাৰৰ প্ৰতি শ্ৰদ্ধা নিবেদন কৰিবৰ বাবে পঞ্চতীৰ্থ তৈয়াৰ কৰা হৈছে। ডিজিটেল লেন-দেনৰ বাবে ব্যৱহাৰ কৰিব পৰা ভীম এপ টো কেন্দ্ৰীয় চৰকাৰে ড০ আম্বেদকাৰৰ অৰ্থনৈতিক দূৰদৃষ্টিৰ প্ৰতি শ্ৰদ্ধা নিবেদন কৰিবৰ বাবে মুকলি কৰিছে। ১৯৪৬ চনত ড০ আম্বেদকাৰে সংবিধান সভাত দিয়া ভাষণৰ উদ্ধৃতি দি প্ৰধানমন্ত্ৰীগৰাকীয়ে কয় যে বহু প্ৰত্যাহ্বান নেওচি ড০ আম্বেদকাৰে নিজৰ দূৰদৰ্শী লক্ষ্যৰে সকলোকে প্ৰেৰণা যোগাইছিল।আমি তেওঁৰ লক্ষ্য পূৰণ কৰিব পৰা নাই। আজিৰ প্ৰজন্মৰ হাতত সামাজিক সমস্যাসমূহ সমাধান কৰাৰ ক্ষমতা আছে। প্ৰধানমন্ত্ৰীগৰাকীয়ে ড০ আম্বেদকাৰক স্মৰণ কৰি কয় যে আমি ৰাজনৈতিক গণতন্ত্ৰৰ লগতে সামাজিক গণতন্ত্ৰও গঢ়িব লাগিব। যোৱা চাৰে তিনিটা বছৰত কেন্দ্ৰীয় চৰকাৰে সেই সামাজিক গণতন্ত্ৰৰ লক্ষ্য পূৰণৰ দিশে ধাৱমান হৈছে।এই প্ৰসঙ্গতে তেওঁ জনধন যোজনা, উজ্জ্বলা যোজনা, স্বচ্ছ ভাৰত যোজনা, বীমা আঁচনি, প্ৰধানমন্ত্ৰী আৱাস যোজনা, সৌভাগ্য যোজনা আদিৰ কথা উল্লেখ কৰে।তেওঁ কয় যে কেন্দ্ৰীয় চৰকাৰে নিৰ্দ্ধাৰিত সময়তে সকলো প্ৰকল্প সম্পাদন কৰাৰ লক্ষ্যৰে কাম কৰি আছে আৰু ড০ আম্বেদকাৰ আন্তঃৰাষ্ট্ৰীয় কেন্দ্ৰই তাকে সূচায়।তেওঁ ভূমি স্বাস্থ্য কাৰ্ড, মিশ্যন ইন্দ্ৰধনুশ আৰু গ্ৰাম্য বৈদ্যুতিকৰণৰ ক্ষেত্ৰত হোৱা অগ্ৰগতিৰ কথাও উল্লেখ কৰে।স্বনিয়োজনৰ সুবিধা সৃষ্টি কৰা ‘ষ্টে’ণ্ড আপ ইণ্ডিয়া’ আঁচনিৰ কথাও প্ৰধানমন্ত্ৰীগৰাকীয়ে উল্লেখ কৰে। প্ৰধানমন্ত্ৰীগৰাকীয়ে কয় যে, ড০ আম্বেদকাৰৰ সপোনকে সৰোগত কৰি আমি নতুন ভাৰত গঢ়িবলৈ গৈ আছো, য’ত সকলোৱে সামন অধিকাৰ পাব, প্ৰযুক্তিৰ শক্তিৰে বলীয়ান হৈ আগুৱাই যাব। তেওঁ সকলোকে বাবাচাহেৱ আম্বেদকাৰৰ সপোনক বাস্তৱায়িত কৰাৰ দিশত আগবাঢ়িবলৈ আহ্বান জনোৱাৰ লগতে ২০২২ চনৰ ভিতৰত এই সপোন বাস্তৱত পৰিণত হ’ব বুলি আশা ব্যক্ত কৰে।